Babelscape/SREDFM huggingface dataset:
Ημέρα του Ήλιου

thumb|right|285px|Ανθοκομική έκθεση την Ημέρα του Ήλιου στην Πιονγιάνγκ
Η Ημέρα του Ήλιου (κορεατ. 태양절, "T'aeyang-jŏl") είναι ετήσια επίσημη εορτή κι αργία στη Βόρεια Κορέα, που εορτάζεται στις 15 Απριλίου, την ημέρα των γενεθλίων του Κιμ Ιλ Σουνγκ, Ιδρυτή και «Αιώνιου Προέδρου της Βόρειας Κορέας». Είναι η σημαντικότερη εθνική εορτή στη χώρα και θεωρείται ως το βορειοκορεατικό αντίστοιχο των Χριστουγέννων. Τα γενέθλια του Κιμ Ιλ Σουνγκ, που είχαν ανακηρυχθεί επίσημη εορτή από το 1968, μετονομάσθηκαν σε «Ημέρα του Ήλιου» το 1997, τρία έτη μετά τον θάνατό του. Η νέα ονομασία νοηματοδοτείται από το μικρό του όνομα: «ιλ σουνγκ» στην κορεατική γλώσσα σημαίνει «γίνε ο ήλιος» (πρόκειται για ψευδώνυμο, που είχε υιοθετήσει ο Κιμ όταν ήταν αντάρτης).

Οι Βορειοκορεάτες εορτάζουν την περίσταση επισκεπτόμενοι τοποθεσίες που συνδέονται με τον βίο του Ηγέτη, όπως τους χιλιάδες ανδριάντες του σε όλη τη χώρα ή τη συνοικία Μανγκυονγκντέ της πρωτεύουσας Πιονγιάνγκ, τόπο γεννήσεως του Κιμ Ιλ Σουνγκ. Οι σημαντικότερες εκδηλώσεις γίνονται στην πρωτεύουσα, και περιλαμβάνουν επισκέψεις στο Ανάκτορο Κουμσουσάν του Ήλιου, το μαυσωλείο όπου είναι τοποθετημένη η σορός του Κιμ Ιλ Σουνγκ, και στο Μέγα Μνημείο του Λόφου Μανσού, όπου βρίσκεται ιδιαιτέρως υψηλό άγαλμά του.

Το κράτος επιδιώκει να παρέχει εκείνη την ημέρα στους πολίτες του περισσότερο φαγητό και ηλεκτρική ενέργεια από όσα είναι συνήθως διαθέσιμα, αν και αυτό δεν επιτυγχάνεται πάντοτε. Ειδικότερα τα παιδιά δέχονται γλυκά και άλλα δώρα, που τους λένε πως οφείλονται στην αγάπη που τους δείχνουν οι ηγέτες. Οι εορταστικές εκδηλώσεις δεν περιορίζονται στη συγκεκριμένη ημερομηνία, αλλά ξεκινούν από τις 16 Φεβρουαρίου, που είναι η ημέρα γενεθλίων του Κιμ Τζονγκ-ιλ, κατά τη λεγόμενη «Εορτή της Αφοσίωσης». Οι εκδηλώσεις του Απριλίου, γύρω από την Ημέρα του Ήλιου επονομάζονται «Η Γιορτή του Ήλιου». Η κυρίως ημέρα ακολουθείται από δύο ημέρες αναπαύσεως, κάτι που την καθιστά τριήμερη αργία.
Μεγάλη Δούκισσα Ναταλία Πέτροβνα της Ρωσίας

Η Μεγάλη Δούκισσα Ναταλία Πέτροβνα της Ρωσίας ("Великая Княгиня Наталья Петровна Романова/Velikaya Knyaginya Natalya Petrovna Romanova", 31 Αυγούστου 1718 - 15 Μαρτίου 1725) ήταν κόρη του Τσάρου της Ρωσίας Πέτρου Α΄.
Κορεάτες

Οι Κορεάτες (κορεάτικα: 한민족, 한국인, 한국사람, χάντσα: 韓民族, 韓國人, 韓國사람, αναθεωρημένη μεταγραφή: "Hanminjok", "Hanguk-in", "Hanguksaram". Ο παραπάνω όρος χρησιμοποιείται στην Νότια Κορέα. Στην Βόρεια Κορέα χρησιμοποιείται ο παρακάτω όρος: 조선민족, 조선인, 조선사람, Χάντσα: 朝鮮民族, 朝鮮人, 朝鮮사람, αναθεωρημένη μεταγραφή: "Joseonminjok", "Joseonin", "Joseonsaram". Κυριολεκτικά οι δύο όροι σημαίνουν Κορεατική εθνότητα. Να σημειωθεί ότι το αλφάβητο χάντσα που αναφέρεται παραπάνω δεν χρησιμοποιείται για επίσημους σκοπούς) είναι μια ανατολική ασιατική εθνοτική ομάδα που ζει στην Κορέα και τη νοτιοδυτική Μαντζουρία.

Οι Κορεάτες ζουν κυρίως σε δύο κορεατικά κράτη: τη Βόρεια Κορέα και τη Νότια Κορέα (τα οποία αναφέρονται και συλλογικά ως Κορέα). Οι Κορεάτες έχουν αναγνωριστεί νομικά ως εθνική μειονότητα από την Κίνα, την Ιαπωνία, τις Φιλιππίνες, το Βιετνάμ. Επίσης φέρουν το καθεστώς εθνικής μειονότητας σε διάφορα μετασοβιετικά κράτη, όπως η Ρωσία, το Καζακστάν και το Ουζμπεκιστάν. Κατά τη διάρκεια του 20ου αιώνα έχουν σχηματιστεί σημαντικές κορεατικές κοινότητες στην Αμερική (ειδικά στις Ηνωμένες Πολιτείες και τον Καναδά) και στην Ωκεανία.

Το 2020 ζούσαν περίπου 8.3 εκατομμύρια Κορεάτες εκτός Κορέας.
Ευκλείδειος χώρος

Ο Ευκλείδειος χώρος είναι ο θεμελιώδης χώρος της κλασικής γεωμετρίας. Αρχικά ήταν ο τρισδιάστατος χώρος της Ευκλείδειας γεωμετρίας, αλλά στα σύγχρονα μαθηματικά υπάρχουν Ευκλείδειοι χώροι οποιουδήποτε αριθμού (ακέραιου μη αρνητικού) διαστάσεων, συμπεριλαμβανομένου του τρισδιάστατου χώρου και του "Ευκλείδειου επιπέδου" (δύο διαστάσεων). Εισήχθη ως έννοια από τον αρχαίο Έλληνα μαθηματικό Ευκλείδη της Αλεξάνδρειας και ο χαρακτηρισμός "Ευκλείδειος" χρησιμοποιείται για να τον διακρίνει από άλλους χώρους που ανακαλύφθηκαν αργότερα στη φυσική και τα σύγχρονα μαθηματικά. 

Οι αρχαίοι Έλληνες γεωμέτρες εισήγαγαν την έννοια του Ευκλείδειου χώρου για να περιγράψουν τον χώρο του αντιληπτού φυσικού κόσμου, όπως παρατηρείται στην καθημερινή ζωή, σύμφωνα με την διαίσθηση και την λογική. 

Μετά την εισαγωγή των μη Ευκλείδεων γεωμετριών στα τέλη του 19ου αιώνα, παρουσιάστηκε η ανάγκη επαναπροσδιορισμού των Ευκλείδειων χώρων μέσω της αξιωματικής μεθόδου, δηλ. χρησιμοποιώντας θεμελιώδη αξιώματα τα οποία ορίζουν τις ιδιότητες του χώρου. Ένας άλλος ορισμός των Ευκλείδειων χώρων, μέσω των διανυσματικών χώρων και της γραμμικής άλγεβρας, έχει αποδειχθεί ότι είναι ισοδύναμος με τον αξιωματικό ορισμό. Αυτός είναι ο ορισμός που χρησιμοποιείται πιο συχνά στα σύγχρονα μαθηματικά. 

Γενικότερα, οι Ευκλείδειοι χώροι αποτελούνται από σημεία, τα οποία καθορίζονται μόνο από τις ιδιότητες που πρέπει να έχουν για να σχηματίσουν έναν Ευκλείδειο χώρο. 

Υπάρχει ουσιαστικά μόνο ένας Ευκλείδειος χώρος της κάθε διάστασης, εννοώντας ότι όλοι οι Ευκλείδειοι χώροι μιας δεδομένης διάστασης είναι ισομορφικοί (άρα και ισοδύναμοι) μεταξύ τους. Επομένως, σε πολλές περιπτώσεις, είναι δυνατόν να εργαστούμε σε ένα συγκεκριμένο Ευκλείδειο χώρο, που είναι γενικά ο πραγματικός n-διάστατος χώρος formula_1 χρησιμοποιώντας το εσωτερικό γινόμενο. Ένας ισομορφισμός από έναν Ευκλείδειο χώρο στο formula_2, συσχετίζει κάθε σημείο με μια ν-άδα (πλειάδα) πραγματικών αριθμών (formula_3), οι οποίοι ορίζουν αυτό το σημείο στον Ευκλείδειο χώρο και ονομάζονται "Καρτεσιανές συντεταγμένες" του σημείου.
Γκιζέλα της Γαλλίας

Η Γκιζέλα της Γαλλίας (Γαλλική γλώσσα : "Gisele", πέθανε μετά το 911) ήταν θρυλική Γαλλίδα πριγκίπισσα που παντρεύτηκε τον Βίκινγκ πολέμαρχο και γενάρχη του Οίκου της Νορμανδίας Ρόλλο. Η Γκιζέλα ήταν μια από τις 6 κόρες του Βασιλιά των Δυτικών Φράγκων Καρόλου του Απλού με την πρώτη σύζυγο του Φρεδερόνη. Ο Ρόλλο αρραβωνιάστηκε σύμφωνα με την παράδοση την Γκιζέλα όταν ασπάστηκε τον Χριστιανισμό και ανέλαβε την διοίκηση στο νεοϊδρυθέν Δουκάτο της Νορμανδίας (911). Ο γάμος και η ιστορική ύπαρξη της Γκιζέλας δεν έχουν επιβεβαιωθεί ιστορικά, μερικοί ιστορικοί την καταγράφουν σαν μια από τις νόθες κόρες του Καρόλου του Απλού. Μια άλλη πριγκίπισσα από την Δυναστεία των Καρολιδών με το όνομα Γκιζέλα καταγράφεται σαν κόρη του Καρόλου του Φαλακρού, παππού του Καρόλου του Απλού και μητέρα των παιδιών του Ρόλλο. Η Γκιζέλα παριστάνεται σε μια πρόσφατη τηλεοπτική σειρά την "Βίκινγκ" με την ηθοποιό Μοργκάν Πολάνσκι.
Hardbass

Hardbass ή hard bass ( ) είναι ένα είδος ηλεκτρονικής μουσικής που προήλθε από τη Ρωσία στα τέλη της δεκαετίας του 1990, αντλώντας έμπνευση από UK Hard House, Bouncy Techno, Scouse house και hardstyle. Το Hardbass χαρακτηρίζεται από το γρήγορο ρυθμό του (συνήθως 150–175 BPM), τα donks, τα διακριτικά basslines (κοινώς γνωστά ως hard bounce), τους παραμορφωμένους ήχους, τις βαριές μπότες και τα περιστασιακά Ραπς . Το Hardbass έχει γίνει ένα κεντρικό στερεότυπο της υποκουλτούρας gopnik. Σε πολλές ευρωπαϊκές χώρες υπάρχουν «hardbass σκηνές, ενώ εκδηλώσεις που σχετίζονται με το είδος περιλαμβάνουν πολλά άτομα που χορεύουν σε δημόσιους χώρους με κρυμμένα πρόσωπα και μερικές φορές κάνουν mosh.
Κλάουντιο Ταφαρέλ

Ο Κλάουντιο Ταφαρέλ ("Cláudio Taffarel", 8 Μαΐου 1966) είναι Βραζιλιάνος παλαίμαχος διεθνής ποδοσφαιριστής ο οποίος αγωνιζόταν ως τερματοφύλακας και πλέον είναι προπονητής τερματοφυλάκων στην εθνική ομάδα της Βραζιλίας και τη Γαλατασαράι. Κατά τη διάρκεια της καριέρας του, διάρκειας 18 ετών, έπαιξε επαγγελματικά για πέντε συλλόγους, συμπεριλαμβανομένων των Πάρμα, Ατλέτικο Μινέιρο και Γαλατασαράι.

Ο Ταφαρέλ έχει 101 συμμετοχές με την εθνική Βραζιλίας, από το 1988 μέχρι το 1998. Βοήθησε την εθνική του ομάδα να κατακτήσει το Μουντιάλ του 1994, ενώ εμφανίστηκε σε άλλες οχτώ μεγάλες διεθνείς διοργανώσεις κατά τη διάρκεια των δέκα ετών, με πιο αξιοσημείωτη το Μουντιάλ 1998, όπου έφτασε με την εθνική μέχρι τον τελικό. Θεωρείται ένας από τους καλύτερους Βραζιλιάνους τερματοφύλακες όλων των εποχών.
Αντεμίρ Μάρκες ντε Μενέζες

Ο Αντεμίρ Μάρκες ντε Μενέζες ("Ademir Marques de Menezes", 8 Νοεμβρίου 1922 – 11 Μαΐου 1996) ήταν Βραζιλιάνος διεθνής ποδοσφαιριστής , ο οποίος αγωνιζόταν ως επιθετικός. Θεωρείται ένας από τους καλύτερους κεντρικούς επιθετικούς στην ιστορία της εθνικής ομάδας της Βραζιλίας. Λόγω του μεγάλου σαγονιού του ήταν γνωστός ως "Queixada" (μετάφραση: το σαγόνι).
Μεγάλη Δούκισσα Όλγα Πάβλοβνα της Ρωσίας

Η Μεγάλη Δούκισσα Όλγα Πάβλοβνα της Ρωσίας ("Великая Княгиня Ольга Павловна Романова/Velikaya Knyaginya Olga Pavlovna Romanova", 22 Ιουλίου 1792 - 26 Ιανουαρίου 1795) ήταν κόρη του Τσάρου της Ρωσίας Παύλου Α΄.
Γιαν Κέλεμανς

Ο Γιαν Κέλεμανς ("Jan Ceulemans", 28 Φεβρουαρίου 1957) είναι Βέλγος παλαίμαχος διεθνής ποδοσφαιριστής, ο οποίος αγωνιζόταν ως επιθετικός μέσος. Ήταν παραγωγικός σκόρερ, γνωστός για την αντοχή, την εναέρια ικανότητα και την τεχνική του κατάρτιση, καθώς και για την δύναμή του και το εντυπωσιακό του παράστημα (έχει ύψος 1,91 μέτρα).

Με την εθνική ομάδα του Βελγίου πραγματοποίησε 96 εμφανίσεις, από το 1977 μέχρι το 1991, σκοράροντας 23 φορές. Είναι τέταρτος όσον αφορά τις εμφανίσεις με την εθνική ομάδα του Βελγίου. Την περίοδο που αγωνιζόταν με την εθνική Βελγίου, η εθνική ομάδα γνώρισε κάποιες από τις μεγαλύτερες επιτυχίες της, όπως τη δεύτερη θέση στο Euro 1980 και την τέταρτη θέση στο Μουντιάλ του 1986.

Σε επίπεδο συλλόγων, ο Κέλεμανς ξεκίνησε την καριέρα του από τη Λιρς και έπειτα αγωνίστηκε για την Κλαμπ Μπρυζ για 13 χρόνια, ενώ ο ίδιος απέρριψε συμφωνία με την Μίλαν. Ψηφίστηκε τρεις φορές ως το βελγικό Χρυσό Παπούτσι. Παραμένει ο μόνος ποδοσφαιριστής ο οποίος αν και εμφανίστηκε σε δελτίο τύπου με τη Μίλαν, δεν έγινε ποτέ παίκτης της Μίλαν. Το 2004 χαρακτηρίστηκε από τον Πέλε στο FIFA 100 ως ένα από τους 125 καλύτερους ζώντες παίκτες.
Το Λιμάνι των Απόκληρων

Το Λιμάνι των Απόκληρων (Γαλλικά: Le Quai des brumes) είναι μια γαλλική ταινία του 1938 σε σκηνοθεσία του Μαρσέλ Καρνέ και σενάριο του Ζακ Πρεβέρ, βασισμένη σε ένα μυθιστόρημα του Πιερ Μακ Ορλάν.. Πρωταγωνιστουν οι Ζαν Γκαμπέν, Μισέλ Σιμόν και η Μισέλ Μοργκάν.

Η ταινία είναι ένα παράδειγμα του ποιητικού ρεαλισμού και σύμφωνα 
με τον Charles O'Brien θεωρείται ως ένα από τα πρώτα φιλμ νουάρ.
 Το 1939 ηταν η νικητρια του κορυφαίου κινηματογραφικού βραβείου της Γαλλίας, του Prix ​​Louis-Delluc.
Ιστορία των Εβραίων στη Βόρεια Μακεδονία

Η Ιστορία των Εβραίων στη Βόρεια Μακεδονία ξεκίνησε πριν από διακόσια χρόνια.

Η ιστορία των Εβραίων στην περιοχή της σημερινής Βόρειας Μακεδονίας ξεκίνησε κατά την διάρκεια της ρωμαϊκής αρχαιότητας, όταν οι Εβραίοι έφτασαν για πρώτη φορά στην περιοχή. Σήμερα, μετά το ολοκαύτωμα και την μετανάστευση, ειδικά προς το Ισραήλ, περίπου 200 Εβραίοι παραμένουν στην Βόρεια Μακεδονία, κυρίως στην πρωτεύουσα Σκόπια και ελάχιστοι στο Στιπ και στην Μπιτόλα.
Μεγάλη Δούκισσα Ελισάβετ Μιχαήλοβνα της Ρωσίας

Η Μεγάλη Δούκισσα Ελισάβετ Μιχαήλοβνα της Ρωσίας ("Великая Княгиня Елизавета Михайлова Романова/Velikaya Knyaginya Yelizaveta Mikhailovna Romanova", 26 Μαΐου 1826 - 28 Ιανουαρίου 1845) ήταν η πρώτη σύζυγος του Πρίγκιπα Αδόλφου Α΄, Δούκα του Νάσσαου μετέπειτα Μέγα Δούκα του Λουξεμβούργου.
Μπλάιγ

Το Μπλάιγ (γαλλικά Blaye) είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία.

Ο πληθυσμός της κοινότητας ανέρχεται σε 4.835 κατοίκους (2017) και είναι το κέντρο της ευρύτερης αστικής περιοχής που συγκεντρώνει 10.283 κατοίκους (2014).

Είναι η κυριότερη πόλη της περιοχής Μπλαγιαί και είναι γνωστή για τους αμπελώνες της που εκτείνονται σε περίπου 6.000 εκτάρια.

Στο αστικό τοπίο κυριαρχεί το επιβλητικό φρούριο, τα τείχη και το κάστρο της πόλης, που έχουν καταχωρηθεί ως Μνημεία Παγκόσμιας Κληρονομιάς της UNESCO από το 2008, ως μέρος του δικτύου Οχυρώσεων του Βωμπάν.

Οι κάτοικοι ονομάζονται Μπλαγιαί (ζ).
Ευρωβαρόμετρο

Το Ευρωβαρόμετρο είναι ένα σύνολο τακτικών ερευνών, οι οποίες αφορούν την δημόσια γνώμη και λαμβάνουν χώρα εξ ονόματος 

της Ευρωπαϊκής Επιτροπής, από το 1973. Οι έρευνες του Ευρωβαρομέτρου καλύπτουν ένα ευρύ φάσμα επίκαιρων θεμάτων που σχετίζονται με τα κράτη μέλη της Ευρωπαϊκής Ένωσης. 

Τα αποτελέσματα των δημοσκοπήσεων του Ευρωβαρομέτρου δημοσιεύονται από τη Γενική Διεύθυνση Επικοινωνίας της Ευρωπαϊκής Επιτροπής. Η βάση δεδομένων του με δημοσκοπήσεις από το 1973 είναι μια από τις μεγαλύτερες σε όλο το κόσμο. Τις δημοσκοπήσεις διεξάγει η TNS Opinion.
StrangeZero

Οι StrangeZero είναι ελληνικό συγκρότημα ηλεκτρονικής μουσικής που ιδρύθηκε το 1998.
Μεγάλη Δούκισσα Αικατερίνη Μιχαήλοβνα της Ρωσίας

Η Μεγάλη Δούκισσα Αικατερίνη Μιχαήλοβνα της Ρωσίας ("Великая Княгиня Екатерина Михайлова Романова/Velikaya Knyaginya Yekaterina Mikhailovna Romanova", 28 Αυγούστου 1827 - 12 Μαΐου 1894) ήταν κόρη του Μεγάλου Δούκα Μιχαήλ Πάβλοβιτς της Ρωσίας.
Ουλουμπατλί Χασάν

Ο Ουλουμπατλί Χασάν ήταν ένας Οθωμανός πολεμιστής που πήρε μέρος στην πολιορκία της Κωνσταντινούπολης. Θεωρείται ένας πολύ σημαντικός μάρτυρας στην σημερινή Τουρκία.

Γεννήθηκε στο χωριό Ulubat, στην επαρχία της Προύσας. Σε ηλικία 25 ετών ήταν παρών στην Πολιορκία της Κωνσταντινούπολης (6 Απριλίου 1453 - 29 Μαΐου 1453). Οι Τούρκοι είχαν προσπαθήσει πολλές φορές να καταλάβουν το τελευταίο προπύργιο της Ρωμαϊκής Αυτοκρατορίας. Ωστόσο, παρά τις πολλές επιθέσεις και τους κανονιοβολισμούς, τα μεγάλα διπλά τείχη της Κωνσταντινούπολης κράτησαν για 53 ημέρες.

Στις 29 Μαϊου του 1453 οι Τούρκοι μπήκαν στην Κωνσταντινούπολη. Ο Χασάν ανέβηκε πρώτος στα τείχη της Κωνσταντινούπολης, ακολουθούμενος από τριάντα φίλους του. Κρατούσε ένα σπαθί, μια μικρή ασπίδα και την οθωμανική σημαία . Σκαρφάλωσε στα τείχη, έφτασε στην κορυφή και έβαλε την σημαία, την οποία υπερασπίστηκε μέχρι να φτάσουν οι υπόλοιποι τριάντα φίλοι του. Τελικά όμως έπεσε νεκρός από τα βέλη και τις πέτρες των Βυζαντινών. Οι Οθωμανοί εμψυχώθηκαν μόλις είδαν την σημαία τους να ανεμίζει στα τείχη της πόλης, ενώ αντίθετα οι Έλληνες απογοητεύτηκαν και έχασαν το ηθικό τους.

ΛογαριασμόςΓεννήθηκε σε ένα μικρό χωριό που ονομάζεται Ουλουμπάτ στην επαρχίας της Προύσας .

Σε ηλικία 25 ετών ήταν παρών στην Πολιορκία της Κωνσταντινούπολης (6 Απριλίου 1453 - 29 Μαΐου 1453). Οι Τούρκοι είχαν προσπαθήσει να καταλάβουν τη μεγαλούπολη και το τελευταίο προπύργιο της Ρωμαϊκής Αυτοκρατορίας. Παρά τις πολλές επιθέσεις και τη σοβαρή σφυρηλάτηση από τα κανόνια, τα μεγάλα διπλά τείχη της Κωνσταντινούπολης κράτησαν για 53 ημέρες.
Post-disco

Ως Ποστ ντίσκο (αγγλικά: Post-disco) χαρακτηρίζεται ένα μουσικό είδος που πρωτοεμφανίστηκε στα τέλη της δεκαετίας του 1970. Ο όρος περιγράφει ένα κίνημα στην ιστορία της μουσικής που ξεκίνησε από μια πρωτοφανή αντίδραση εναντίον της ντίσκο στις Ηνωμένες Πολιτείες, η οποία οδήγησε σε εξέγερση στο Σικάγο, ακολουθούμενη από αστικές συλλήψεις, γνωστή και ως "Νύχτα Κατεδάφισης της Ντίσκο", 12 Ιουλίου 1979. Χιλιάδες ντίσκο άλμπουμ ανατινάχτηκαν εκείνη τη νύχτα. Η αντίδραση τελείωσε έμμεσα με την εμφάνιση της new wave στις αρχές της δεκαετίας του 1980. Κατά τη διάρκεια της παρακμής της, η ντίσκο έδειξε έναν ολοένα και πιο ηλεκτρονικό χαρακτήρα που σύντομα ευνόησε την ανάπτυξη διαφόρων μουσικών ειδών, όπως old-school hip hop, new wave και eurodisco, και ακολουθείται από μια υπόγεια μουσική σκηνή που ονομάζεται hi-NRG, η οποία ήταν η άμεση συνέχισή της ντίσκο.

Ένα αντεργκράουντ κίνημα της ντίσκο, πιο "γυμνό" και με "ριζικά διαφορετικούς ήχους", όπου δεν ήταν "ούτε ντίσκο ούτε RnB" έλαβε χώρα στην Ανατολική Ακτή. Γνωστή και ως post-disco, αρχικά χρησιμοποιήθηκε από urban contemporary καλλιτέχνες που εν μέρει ήταν απάντηση στην υπερ-εμπορευματοποίηση και καλλιτεχνική πτώση της ντίσκο κουλτούρας. Αναπτύχθηκε από rhythm and blues, την ηλεκτρονική πλευρά της ντίσκο, dub και διάφορα άλλα είδη. Υιοθετήθηκε από γκρουπ της Νέας Υόρκης όπως "D" Train και Unlimited Touch, όπου ακολούθησαν μια πιο urban προσέγγιση, ενώ γκρουπ όπως Material και ESG, το προσέγγισαν πιο πειραματικά. Η post-disco ήταν όπως και η ντίσκο μια αγορά που επικεντρωνόταν περισσότερο στα σινγκλ, και ελεγχόταν κυρίως από ανεξάρτητες δισκογραφικές εταιρίες που δημιουργούσε μια ποικιλία στα τσαρτ από τις αρχές μέχρι τα μέσα της δεκαετίες του 1980. Ο περισσότερος δημιουργικός έλεγχος ήταν στα χέρια των παραγωγών και των DJ, μια τάση που ξεπέρασε την εποχή της dance-pop.

Άλλα μουσικά στυλ που εμφανίστηκαν στην post-disco εποχή είναι τα dance-pop, boogie, και Italo disco ενώ οδήγησε στην ανάπτυξη των alternative dance, χάουζ και τέκνο. Η Μαντόνα και ο Μάικλ Τζάκσον θεωρούνται οι πιο επιτυχημένοι post-disco καλλιτέχνες.
Μεγάλη Δούκισσα Αλεξάνδρα Μιχαήλοβνα της Ρωσίας

Η Μεγάλη Δούκισσα Αλεξάνδρα Μιχαήλοβνα της Ρωσίας ("Великая Княгиня Алекса́ндра Михайлова Романова/Velikaya Knyaginya Aleksandra Mikhailovna Romanova", 28 Ιανουαρίου 1831 - 27 Μαρτίου 1832) ήταν κόρη του Μέγα Δούκα Μιχαήλ Πάβλοβιτς της Ρωσίας.

Γεννήθηκε στις 28 Ιανουαρίου 1831 στη Μόσχα, και ήταν το τέταρτο παιδί και κόρη του Μέγα Δούκα Μιχαήλ Πάβλοβιτς της Ρωσίας και της Πριγκίπισσας Καρλότας της Βυρτεμβέργης μετέπειτα Έλενα Πάβλοβνα. 

Πέθανε στις 27 Μαρτίου 1832 στη Μόσχα σε ηλικία 1 έτους.
Μεγάλη Δούκισσα Μαρία Μιχαήλοβνα της Ρωσίας

Η Μεγάλη Δούκισσα Μαρία Μιχαήλοβνα της Ρωσίας ("Великая Княгиня Мария Михайлова Романова/Velikaya Knyaginya Mariya Mikhailovna Romanova", 9 Μαρτίου 1825 - 19 Νοεμβρίου 1846) ήταν κόρη του Μέγα Δούκα Μιχαήλ Πάβλοβιτς της Ρωσίας.
Θησαυρός του Κροίσου

Ο Θησαυρός του Κροίσου ,γνωστός και ως Θησαυρός της Λυδίας, είναι το όνομα μιας πολύτιμης συλλογής 363 αντικειμένων που προέρχονται από την εποχή κυριαρχίας του βασιλιά Κροίσου στη Λυδία(560-547 π.χ.). Για χρόνια(1987-1993) ο συγκεκριμένος θησαυρός ήταν μια νομική διαμάχη μεταξύ της Τουρκίας και του Μητροπολιτικού Μουσείου της Νέας Υόρκης, έχοντας κλαπεί στη δεκαετία του 1960 και πωληθεί στο συγκεκριμένο μουσείο.Τελικά ,επιστράφηκαν στην Τουρκία το 1993 όταν το Μουσείο παραδέχθηκε ότι ήξερε ότι ήταν κλεμμένα, όταν τα αγόρασε. Το 2006 μετά από μια ανώνυμη καταγγελία, δυο αντικείμενα από τη συλλογή φάνηκαν να λείπουν και να έχουν αντικατασταθεί με ψεύτικα. Σήμερα, ο Θησαυρός βρίσκεται στο Αρχαιολογικό Μουσείο του Ουσάκ.
Ερριέττα Μέντελ

H Ερριέττα Μέντελ, γερμ. Errietta Mendel (31 Ιουλίου 1833 - 12 Νοεμβρίου 1891) από τον Οίκο του Μέντελ ήταν ηθοποιός και έγινε η πρώτη (μοργανατική) σύζυγος του Λουδοβίκου-Γουλιέλμου διαδόχου του δούκα στη Βαυαρία.
Λυρίδες

Οι Λυρίδες είναι μια βροχή διαττόντων (μετεώρων) που διαρκεί από τις 16 Απριλίου έως τις 26 Απριλίου κάθε χρόνο. Το ακτινοβόλο σημείο τους βρίσκεται στον αστερισμό Λύρα, κοντά στον φωτεινότερο αστέρα αυτού του αστερισμού, τον α Λύρας (κοινώς Βέγας). Η κορύφωση τους παρατηρείται συνήθως γύρω στις 22 Απριλίου κάθε χρόνο. 

Η πηγή της βροχής διαττόντων είναι τα απομεινάρια που προέρχονται από τον μεγάλης περιόδου κομήτη C / 1861 G1 (Θάτσερ). Οι Λυρίδες του Απριλίου αποτελούν την ισχυρότερη ετήσια βροχή μετεώρων από χαλάσματα κομήτη μεγάλης περιόδου, γεγονός που οφείλεται στο ότι, σε σχέση με άλλους παρόμοιους κομήτες μεγάλης περιόδου (200–10.000 χρόνια), ο συγκεκριμένος έχει σχετικά μικρή τροχιακή περίοδο περίπου 415 ετών. Οι Λυρίδες έχουν παρατηρηθεί και αναφερθεί από το 687 π.Χ.. Καμία άλλη μοντέρνα βροχή διαττόντων δεν έχει καταγραφεί από τόσο παλιά στο παρελθόν. 

Η βροχή κορυφώνεται συνήθως γύρω στις 22 Απριλίου και το πρωί της 23ης Απριλίου. Οι μετρήσεις κυμαίνονται συνήθως από 5 έως 20 μετέωρα ανά ώρα, περίπου 10 κατά μέσο όρο. Ως αποτέλεσμα της φωτορύπανσης, οι παρατηρητές στην ύπαιθρο μπορούν να δουν περισσότερα από τους παρατηρητές σε μια πόλη. Νύχτες χωρίς φεγγάρι επιτρέπουν την παρατήρηση περισσότερων μετεώρων. Οι Λυρίδες του Απριλίου έχουν συνήθως φαινόμενο μέγεθος περίπου +2. Ωστόσο, ορισμένα μετέωρα μπορεί να είναι πιο φωτεινά, γνωστά ως "βολίδες ". Αυτά ρίχνουν σκιές για ένα δευτερόλεπτο και αφήνουν πίσω τους καπνίζοντα ίχνη θραυσμάτων που διαρκούν αρκετά λεπτά. 

Περιστασιακά, η βροχή εντείνεται όταν οι πλανήτες κατευθύνουν το ίχνος χαλασμάτων του κομήτη στην πορεία της Γης, ένα γεγονός που συμβαίνει περίπου μία φορά κάθε 60 χρόνια. Αυτό έχει ως αποτέλεσμα ένα ξέσπασμα μετεώρων. Το ίχνος σκόνης του κομήτη έχει ολοκληρώσει μία τροχιά, δηλαδή απελευθερώθηκε κατά την επιστροφή του κομήτη πριν από την τρέχουσα επιστροφή του 1862. Αυτός ο μηχανισμός αντικαθιστά παλαιότερες πεποιθήσεις σύμφωνα με τις οποίες τα ξεσπάσματα μετεώρων οφείλονταν σε ένα σύννεφο σκόνης που κινείται σε τροχιά 60 ετών. Το 1982, ερασιτέχνες αστρονόμοι μέτρησαν 90 Λυρίδες ανά ώρα κατά την κορύφωση και παρόμοια νούμερα παρατηρήθηκαν και το 1922. Μια ισχυρότερη βροχή έως και 700 μετέωρων ανά ώρα εμφανίστηκε το 1803. Ένα ακόμα τέτοιο ξέσπασμα, το παλαιότερο γνωστό, καταγράφηκε στις 23 Μαρτίου του 687 π.Χ. (αναδρομικό Ιουλιανό ημερολόγιο).
Μαρία Βλαδιμήροβνα της Ρωσίας

Η Μεγάλη Δούκισσα Μαρία Βλαδιμήροβνα της Ρωσίας ("Великая Княгиня Мари́я Влади́мировна Рома́нова/Velikaya Knyaginya Mariya Vladimirovna Romanova", 23 Δεκεμβρίου 1953 -) είναι κόρη του Μέγα Δούκα Βλαδίμηρου Κυρίλλοβιτς της Ρωσίας και τιτουλάρια αυτοκράτειρα της Ρωσίας.
Βασιλική του Ντολοτσόπι

Η Βασιλική του Ντολοτσόπι () είναι, σήμερα ερειπωμένη, πρώιμη χριστιανική εκκλησία στην ανατολική γεωργιανή περιοχή της Καχετίας, εντός του εδάφους του ιστορικού οικισμού του Νεκρέσι. Πρόκειται για μεγάλου μεγέθους τρίκλιτη βασιλική, της οποίας η ανέγερση χρονολογείται στον 5ο αιώνα, και η οποία χτίστηκε επί πρότερης ερειπωμένης εκκλησίας, η ανέγερση της οποίας έχει ραδιοχρονολογηθεί στο 387 μ.Χ., γεγονός το οποίο την καθιστά ως μία από τις παλαιότερες γνωστές χριστιανικές τοποθεσίες στη Γεωργία. Η ανασκαφή της πραγματοποιήθηκε το 2012. Η βασιλική είναι καταγεγραμμένη εντός του καταλόγου των Ακινήτων Πολιτισμικών Μνημείων Εθνικής Σημασίας της Γεωργίας.
Λίμνη Τραζιμένο

Η λίμνη όπως φαίνεται από το [[Καστιλιόνε ντελ Λάγκο]]
Η Λίμνη Τραζιμένο (ιταλ. "Lago Trasimeno", λατ. "Trasumennus", ετρ. "Tarśmina"), αναφερόμενη σπανίως εξελληνισμένα ως Θρασιμένη (αγγλ. "Thrasimene") ή Τρασιμένη, είναι λίμνη στην Επαρχία της Περούτζια, στην Ούμπρια της Ιταλίας, στα σύνορα με την Τοσκάνη. Η έκταση της λίμνης είναι 128 τετραγωνικά χιλιόμετρα, κάτι που την κατατάσσει ως την τέταρτη σε έκταση σε όλη την Ιταλία (είναι λίγο μικρότερη από τη Λίμνη Κόμο). Παρά το ότι βρίσκεται μεταξύ του μεγάλου ποταμού Άρνου και του πολύ κοντινού της Τίβερη στα νότιά της, δεν ανταλλάσσει νερά με αυτούς: Μόνο δύο μικρά ποταμάκια εκβάλλουν στη λίμνη και κανένα δεν εκρέει από αυτή. Η στάθμη της μεταβάλλεται σημαντικά, εξαρτώμενη από την ποσότητα των βροχοπτώσεων και τις εποχικές ανάγκες από τα παρόχθια χωριά και μικρές πόλεις.
Zoey 101

Το Zoey 101 είναι μια κωμικο-δραματική σειρά του Νταν Σνάιντερ, που προβλήθηκε στο Nickelodeon από τις 9 Ιανουαρίου 2005 μέχρι τις 2 Μαίου 2008. Πρωταγωνιστούν οι Τζέιμι Λιν Σπίαρς, Πόουλ Μπάτσερ, Σιν Φλάιν, Κριστίν Χερρέρα, Κρίστοφερ Μέισι, Αλέξα Νίκολας, Έριν Σέιντερς, Μάθιου Άντεργουντ, Βικτόρια Τζάστις & Όστιν Μπάτλερ.

Η σειρά επικεντρώνεται στις ζωές της Zoey Brooks (Jamie Lynn Spears), του αδελφού της Dustin (Paul Butcher) και των φίλων της καθώς φοιτούν στην Pacific Coast Academy (PCA), ένα φανταστικό οικοτροφείο στη Νότια Καλιφόρνια. Αρχικά γυρίστηκε στο Πανεπιστήμιο Pepperdine στο Μαλιμπού της Καλιφόρνια και στη συνέχεια στα στάδια στη Βαλένθια της Καλιφόρνια ξεκινώντας από την σεζόν 3. Προτάθηκε για το "Καλύτερο Παιδικό Πρόγραμμα" Emmy το 2005. Το Zoey 101 ήταν η πιο ακριβή παραγωγή ποτέ για μια σειρά Nickelodeon, καθώς γυρίστηκε πλήρως σε τοποθεσία στο Malibu της Καλιφόρνια.
Λιμνοθάλασσα Σάσικ

μικρογραφία|297x297εσ|Ακτές λιμνοθάλασσας Σάσικ
Η Λιμνοθάλασσα Σάσικ ή Κούντουκ (Ουκρανικά: Сасик, Кундук, Ρουμανικά: "Limanul Sasic, Conduc," Τουρκικά: "Sasık Gölü, Kunduk Gölü)" είναι λιμνοθάλασσα στη νότια Ουκρανία κοντά στο Δέλτα του Δούναβη.Πρόκειται για μια περιοχή υγροτόπων που είναι καταχωρημένη στο Ραμσάρ και είναι σημαντική για τη μετανάστευση και την αναπαραγωγή πουλιών της περιοχής. Περίπου 25.000 ζευγάρια πουλιών υγροτόπων κάνουν τις φωλιές τους εκεί και η εποχιακή συσσώρευση τους είναι έως και 100.000.

Η περιοχή της λιμνοθάλασσας είναι 215 τ.χλμ και το βάθος της φτάνει τα 3,3 μ..Μέχρι το 1978, η λιμνοθάλασσα χωρίζονταν σε δύο μέρη:την περιοχή του βόρειου υφάλμυρου νερού, συμπεριλαμβανομένων των ποταμών Κογκαλνίκ και Σαράτα, και μια νότια θαλάσσια περιοχή.Η λιμνοθάλασσα διαχωρίστηκε από τη θάλασσα με αμμόλοφο πλάτους 0,5 χλμ..
Αλέξανδρος Χρυσάφης

Ο Αλέξανδρος Χρυσάφης (Σέρρες, 15 Νοεμβρίου 1962) είναι Έλληνας πολιτικός. Από τις 1 Σεπτεμβρίου 2019 διατελεί Δήμαρχος Σερρών.
Σουρεγιά Αγαόγλου

Η Σουρεγιά Αγαόγλου (τουρκικά: Süreyya Ağaoğlu, γεν. στη Σούσα το 1903 – 29 Δεκεμβρίου 1989, Κωνσταντινούπολη) ήταν τουρκοαζέρα συγγραφέας και νομικός. Ήταν η πρώτη γυναίκα δικηγόρος στην ιστορία της Τουρκίας.
Μεγάλη Δούκισσα Μαρία Κυρίλλοβνα της Ρωσίας

Η Μεγάλη Δούκισσα Μαρία Κυρίλλοβνα της Ρωσίας ("Великая Княгиня Мария Кирилловна Романова/Velikaya Knyaginya Mariya Kirillovna Romanova", 2 Φεβρουαρίου 1907 - 25 Οκτωβρίου 1951) ήταν κόρη του Μέγα Δούκα Κύριλλου Βλαδιμήροβιτς της Ρωσίας.
Serpents of the Light

Ο δίσκος Τα Ερπετά Του Φωτός ("Serpents of the Light") είναι ο τέταρτος δίσκος της αμερικανικής death metal μπάντας Deicide. Κυκλοφόρησε στις 21 Οκτωβρίου του 1997 από την Roadrunner Records. Ο Γκλεν Μπέντον δήλωσε ότι το άλμπουμ γράφτηκε «για έναν φίλου μου που πέθανε».
Νάνσι Σπούνγζεν

Η Νάνσι Σπούνγζεν (Nancy Spungen Laura) ( 27 Φεβρουαρίου, 1958 - 12 του Οκτώβρη 1978) ήταν αμερικάνικης καταγωγής ήταν η κοπέλα του Άγγλου μπασίστα του Πανκ συγκροτήματος Sex Pistols Σιντ Βίσιους . Η ζωή και ο θάνατος της Νάνσι Σπούνγζεν αποτέλεσαν αντικείμενο αντιπαράθεσης μεταξύ ιστορικών μουσικής και οπαδών των Sex Pistols. 

Μεγάλωσε στη Φιλαδέλφεια από οικογένεια εβραϊκής καταγωγής , η Σπούνγζεν διαγνώστηκε με σχιζοφρένεια σε ηλικία 15 ετών. Αφού απελάθηκε από το κολέγιο, πήγε στο Λονδίνο στο απόγειο της πανκ ροκ τρέλας και γνώρισε τον Sid Vicious. Η σχέση τους στρεφόταν από περιόδους ενδοοικογενειακής βίας και κατάχρησης ναρκωτικών. Ο Τύπος σύντομα χαρακτήρισε το Spungen "Nauseating Nancy" για τη συγκλονιστική συμπεριφορά της. Μετά τη διάλυση των Sex Pistols, το ζευγάρι μετακόμισε στη Νέα Υόρκη και έκανε check in στο Hotel Chelsea όπου πέρασαν τον χρόνο τους καταναλώνοντας ναρκωτικά.
Παναγιώτα Καραγκούνη

Η Παναγιώτα Καραγκούνη (γενν. την 1η Ιουλίου 1993) είναι Ελληνίδα αθλήτρια του μπιτς βόλεϊ. Η πρώτη της εμφάνιση σε τουρνουά μπιτς βόλεϊ έγινε το 2013 όταν αντικατέστησε την Μαρία Τσιαρτσιάνη ως συμπαίκτρια της Βίκυς Αρβανίτη.
Άνω Λουσατία

Η Άνω Λουσατία (Γερμανικά: "Oberlausitz"; Άνω Σορβικά: "Hornja Łužica"; Κάτω Σορβικά: "Górna Łužyca"; Πολωνικά: "Łużyce Górne" ή "Milsko"; Τσέχικα: "Horní Lužice") είναι μία ιστορική περιοχή της Γερμανίας και της Πολωνίας. Μαζί με την Κάτω Λουσατία στον βορρά, δημιουργεί την περιοχή της Λουσατίας, που ονομάζεται έτσι από την Σλαβική φυλή "Lusici". Και οι δύο Λουσιτανίες έχουν πληθυσμούς από την μειονοτική ομάδα των Σορβών. 
μικρογραφία|248x248εσ|Η Άνω Λουσατία με την Αγία Ρωμαϊκή Αυτοκρατορία το 1618
Το μεγαλύτερο κομμάτι της Άνω Λουσατίας ανήκει στο Γερμανικό κρατίδιο της Σαξονίας. Το Πολωνικό κομμάτι, ανατολικά του ποταμού Νίσα, ανήκει στην επαρχία της Νότιας Σιλεσίας. 

Η ιστορική πρωτεύουσα της Άνω Λουσατίας είναι το Μπάουτσεν. Το όνομα Άνω Λουσατία καταγράφηκε για πρώτη φορά το 1474.
Εθνικό Πάρκο Λαχέμαα

μικρογραφία|281x281εσ|Εθνικό Πάρκο Λαχέμαα
Το Εθνικό Πάρκο Λαχέμαα βρίσκεται στην βόρεια Εσθονία 70 χιλιόμετρα ανατολικά της πρωτεύουσας Ταλίν.Βόρεια του πάρκου βρίσκεται ο Φιλανδικός κόλπος και νότια ο αυτοκινητόδρομος Ταλίν-Νάρβα.Η έκτασή του καλύπτει 725 τ.χλμ. (συμπεριλαμβανομένων 250,9 τ.χλμ.θάλασσας).Ήταν η πρώτη περιοχή που χαρακτηρίστηκε ως εθνικό πάρκο στα πλαίσια της πρώην Σοβιετικής Ένωσης.Είναι το μεγαλύτερο πάρκο στην Εσθονία και ένα από τα μεγαλύτερα εθνικά πάρκα της Ευρώπης.
Κοτζά Αναστάς

Ο Αναστάσιος Παπαδόπουλος (1896 - 2 Δεκεμβρίου 1922), γνωστός και με το ψευδώνυμο Κοτζά Αναστάς, ήταν Έλληνας οπλαρχηγός της περιοχής του δυτικού Πόντου. Υπήρξε ηγετική μορφή της πρώτης και της δεύτερης μάχης της οροσειράς του Τοπ Τσαμ, ενώ ήταν ένας από τους σπουδαιότερους επικεφαλής αντάρτικων ομάδων κατά την Αντίσταση των Ποντίων στις αρχές του 20ου αιώνα. Μετά τον θάνατό του, καθιερώθηκε στην συνείδηση του Ελληνισμού ως "Ο Τελευταίος Ακρίτας του Πόντου".
Ο εθνικοσοσιαλισμός και η αρχαιότητα

Το Ο εθνικοσοσιαλισμός και η αρχαιότητα (γαλλικά: "Le National-socialisme et l'Antiquité") είναι βιβλίο του Γιοάν Σαπουτό, ιστορικού ειδικού επί της νεότερης ιστορίας και του ναζισμού. Το συγκεκριμένο βιβλίο αντλεί το περιεχόμενό του από την διδακτορική διατριβή του Σαπουτό στην Ιστορία, η οποία συνεγράφη στο Πανεπιστήμιο Παρίσι 1, υπό την καθοδήγηση των Ρομπέρ Φρανκ και Ετιέν Φρανσουά, και soutenue το 2006. Εντός του βιβλίου περιγράφει την χρησιμοποίηση της Αρχαίας Ελλάδας και της Αρχαίας Ρώμης από το ναζιστικό καθεστώς για προπαγανδιστικούς σκοπούς. Το βιβλίο έλαβε ιδιαιτέρως θετικές κριτικές από Γάλλους ιστορικούς, ωστόσο, η κριτική απέναντί του ήταν περισσότερο μοιρασμένη από την πλευρά των Γερμανόφωνων ιστορικών.
Σομπιέρκι Μπίτομ

Η Σομπιέρκι Μπίτομ (πολωνικά: "Szombierki Bytom", ) είναι πολωνικός ποδοσφαιρικός σύλλογος από το Σομπιέρκι του Μπίτομ. Ο σύλλογος αγωνίζεται αυτή τη στιγμή στη 3 Λίγκα. Το μεγαλύτερο επίτευγμα του συλλόγου ήταν η κατάκτηση της Εκστρακλάσα τη σεζόν 1979–80.
Σφιεντσόνκα

Ευλογία φαγητού τον 19ο αιώνα, από τον [[Μίχαου Ελβίρο Αντριόλι]].
Η Σφιεντσόνκα (πολωνικά: "Święconka", ), που σημαίνει «ευλογία των πασχαλινών καλαθιών», είναι μία από τις πιο μακροχρόνιες και αγαπημένες πολωνικές παραδόσεις το Μεγάλο Σάββατο. Με ρίζες που χρονολογούνται από την πρώιμη ιστορία της Πολωνίας, παρατηρείται επίσης από τους απόδημους Πολωνούς στις Ηνωμένες Πολιτείες, τον Καναδά, το Ηνωμένο Βασίλειο, την Ιρλανδία και άλλες πολωνικές κοινότητες.
Oculus Rift

Η Oculus Rift είναι σειρά γυαλιών εικονικής πραγματικότητας ανεπτυγμένα και κατασκευασμένα από την Oculus VR, τμήματος της Facebook Inc., που κυκλοφόρησε στις 28 Μαρτίου 2016.

Το 2012 η Oculus διεξήγαγε εκστρατεία της Kickstarter για τη χρηματοδότηση της ανάπτυξης του Rift, αφού ιδρύθηκε ως ανεξάρτητη εταιρεία δύο μήνες πριν. Το έργο αποδείχθηκε επιτυχές, συγκεντρώνοντας σχεδόν 2,5 εκατομμύρια δολάρια ΗΠΑ από περίπου 10.000 συνεισφέροντες. Στη συνέχεια, τον Μάρτιο του 2014, η Oculus αγοράστηκε από το Facebook για 2 δισεκατομμύρια δολάρια.

Το Rift πέρασε από διάφορα μοντέλα προπαραγωγής από τότε που είχε γίνει η εκστρατεία της Kickstarter, περίπου πέντε από τα οποία παρουσιάστηκαν στο κοινό πριν φτάσουν στην εμπορική τους κυκλοφορία. Δύο από αυτά τα μοντέλα εστάλησαν σε υποστηρικτές, επισημασμένα ως κιτ ανάπτυξης· το DK1 στα μέσα του 2013 και το DK2 στα μέσα του 2014, με σκοπό να παρέχουν στους προγραμματιστές μια πλατφόρμα για την ανάπτυξη περιεχομένου εγκαίρως για την κυκλοφορία του Rift. Ωστόσο, και τα δύο αγοράστηκαν επίσης από πολλούς θαυμαστές που ήθελαν να αποκτήσουν μια πρώιμη προεπισκόπηση του τεχνολογικού γνωρίσματος. Το Rift είδε την εμπορική του κυκλοφορία τον Μάρτιο του 2016 με το Rift CV1, το οποίο διακόπηκε τον Μάρτιο του 2019 με την κυκλοφορία του διαδόχου του, του Oculus Rift S.
Οι Εξυπνάκηδες

Οι Εξυπνάκηδες (γαλλικά : Les Grandes Gueules) είναι μια γαλλική κωμωδία 
του 1965 σε σκηνοθεσία του Ρομπέρ Ενρικό βασισμένη σε ένα μυθιστόρημα του Ζοζέ Ζιοβανί. Πρωταγωνιστεί ο Μπουρβίλ και ο Λίνο Βεντούρα.
Φιλαντελφία

Η Φιλαντελφία ("Filadelfia") είναι κωμόπολη και δήμος ("comune") στην Επαρχία Βίμπο Βαλέντια της Καλαβρίας στην Ιταλία, περίπου 30 χιλιόμετρα νοτιοδυτικά του Καταντζάρο. Η πόλη κτίστηκε το 1783 σε υψόμετρο περίπου 600 μέτρων από τους κατοίκους του Καστελμονάρντο, σε μια θέση που απείχε 6 χιλιόμετρα από την πόλη τους, η οποία καταστράφηκε από σεισμό. Οι κάτοικοι της Φιλαντελφία αποκαλούνται "Φιλαντελφίνι".

Τον Δεκέμβριο του 2013 η Φιλαντελφία είχε πληθυσμό 5.500 κατοίκους, ενώ ο δήμος της έχει έκταση 30 τετραγωνικά χιλιόμετρα και υποδιαιρείται στα διαμερίσματα ("frazioni") Μοντεζόρο, Ποντενίζι, Ζαγκερία, Σιόκκα, Σκάρρο, Νουκαρέλλε, Λουτσέντε, με μικρά χωριά. Ο δήμος της Φιλαντελφία συνορεύει με τους ακόλουθους δήμους: Κουρίνγκα, Φρανκαβίλλα Αντζιτόλα, Τζακούρσο (η αρχαία ελληνική "Ιάκυρσος") και Πόλια.

Ο πληθυσμός της Φιλαντελφία εμφανίζει συνεχή μείωση σε όλες τις μεταπολεμικές απογραφές, από ένα μέγιστο άνω των 9.600 κατοίκων το 1951. Αυτό οφείλεται στις ανεπαρκείς υποδομές και στις συνθήκες διαβιώσεως. Επιπλέον, η περιοχή είναι σεισμογενής. Τα καλοκαίρια ωστόσο, τον Ιούλιο και τον Αύγουστο, αυτή η ορεινή κωμόπολή δέχεται πολλούς τουρίστες από την Ελβετία, ενώ μπορεί κάποιος να συναντήσει επισκέπτες και από τις ΗΠΑ, τη Γερμανία και τη Γαλλία. Οι νεαροί κάτοικοι όμως συνεχίζουν να μεταναστεύουν στις μεγάλες πόλεις σε αναζήτηση εργασίας. Πολλά σπίτια της Φιλαντελφία φέρουν επιγραφές «πωλείται» ή «ενοικιάζεται» ("vendesi").
Γιώργος Δενδρινός

Ο Γιώργος Δενδρινός (Νεοχώρι Κεφαλονιάς 1904 - Αθήνα, 26 Αυγούστου 1938) ήταν Έλληνας διηγηματογράφος και ποιητής. Ήταν αυτοδίδακτος, λαϊκός λογοτέχνης, που χρονικά κατατάσσεται στη «γενιά του '30».
Νεριτάν Ζιντζιρία

Ο Νεριτάν Ζιντζιρία (γενν. Neritan Christos Zinxhiria στις 28 Απριλίου 1989, Τίρανα) είναι Ελληνοαλβανός σκηνοθέτης, σεναριογράφος και παραγωγός.
Παλαί Γκαλιερά

Το Παλαί Γκαλιερά, Μουσείο Μόδας της πόλης του Παρισιού, (Γαλλικά: Le palais Galliera, musée de la Mode de la ville de Paris) είναι γαλλικό μουσείο που βρίσκεται στο 16ο διαμέρισμα του Παρισιού και είναι αφιερωμένο στην τέχνη και την ιστορία της ένδυσης και της υψηλής ραπτικής.

Το μουσείο είναι ανοιχτό στο κοινό κατά τη διάρκεια εποχικών εκθέσεων - δύο φορές το χρόνο κατά μέσο όρο - διάρκειας περίπου τεσσάρων έως έξι μηνών η κάθε μία. Συνήθως γίνονται αφιερώματα σε σχεδιαστές μόδας ή θεματικές εκθέσεις.

Το Παλαί Γκαλιερά είναι ένα από τα 14 μουσεία της πόλης του Παρισιού που από την 1η Ιανουαρίου 2013 διαχειρίζεται το δημόσιο διοικητικό ίδρυμα Paris Musées.
Κώστας Μανουσάκης

Ο Κώστας Μανουσάκης (γεν. Ιανουάριος 1929 – 26 Αυγούστου 2005, Αθήνα) ήταν Έλληνας σκηνοθέτης και σεναριογράφος. Ήταν ο σκηνοθέτης της ταινίας Προδοσία, η οποία ήταν υποψήφια στο Φεστιβάλ Κινηματογράφου των Καννών 1965. Το 1966 κυκλοφόρησε η επόμενη ταινία του, Ο Φόβος, η οποία συμμετείχε στο 16ο Φεστιβάλ Κινηματογράφου του Βερολίνου.
Λάε

Το Λάε είναι η πρωτεύουσα της επαρχίας Μορόμπ στην Παπούα Νέα Γουινέα καθώς και η δεύτερη μεγαλύτερη πόλη της χώρας μετά την πρωτεύουσα Πορτ Μόρεσμπι. Βρίσκεται κοντά στο Δέλτα του ποταμού Μαρκάμ και στην αρχή του αυτοκινητόδρομου Χάιλαντϛ, του κύριου δρόμου της Παπούας Νέας Γουινέας. Το Λάε είναι το μεγαλύτερο εμπορικό λιμάνι και το βιομηχανικό κέντρο της χώρας. 

Είναι γνωστή και ως Πόλη των Κήπων. Είναι η έδρα του Πανεπιστημίου Τεχνολογίας της Παπούα Νέας Γουινέας.
Κούρο ο Σουπερ-Γάτος

Το 'Κούρο ο Σουπερ-Γάτος' (ιαπωνικά:サイボーグクロちゃん Χέπμπορν: Saibōgu Kurochan) είναι ιαπωνική τηλεοπτική σειρά anime επιστημονικής φαντασίας. Έχει ως επίκεντρο τον πρωταγωνιστή, έναν σπιτόγατο τον οποίο απαγάγει ένας τρελός επιστήμονας ο οποίος τον τροποποιεί σε Ανδροειδές ώστε να τον εντάξει στον στρατό του που έχει ως σκοπό την παγκόσμια κυριαρχία. Ο κούρο σπάει το τσιπ που τον ελέγχει και αφού αποδράσει γίνεται αυτόκλητος τιμωρός. Οι περιπέτειες του Κούρο ποικίλουν από αστικές καταστροφές, ταξίδια στο διάστημα, παράλληλα σύμπαντα και μάχες με άλλους ανδροειδής γάτους. Η σειρά έχει προβληθεί σε διάφορες χώρες στην Ασία, στην Αμερική και την Ευρώπη. Στην Ελλάδα η σειρά προβλήθηκε στο 0-6 και κυκλοφόρησε σε DVD από την Joconda Video.
Χοσέ Ναζάτσι

Ο Χοσέ Ναζάτσι Γιάρζα (ισπανικά: "José Nasazzi Yarza", 24 Μαΐου 1901 – 17 Ιουνίου 1968) ήταν Ουρουγουανός ποδοσφαιριστής που έπαιζε ως αμυντικός. Ένας από τους κορυφαίους ποδοσφαιριστές της γενιάς του και από τους καλύτερους αμυντικούς όλων των εποχών, ήταν αρχηγός της εθνικής του όταν κέρδισε τον εναρκτήριο Παγκόσμιο Κύπελλο του 1930 και ο μόνος αμυντικός που κέρδισε τον τίτλο του καλύτερου παίκτη της διοργάνωσης.
Δημόσια Βιβλιοθήκη της Τζάφνα

Η Δημόσια Βιβλιοθήκη της Τζάφνα (ταμίλ: யாழ் பொது நூலகம்) βρίσκεται στη Τζάφνα, της Σρι Λάνκα. Είναι ένα από τα πιο αξιοσημείωτα αξιοθέατα της Τζάφνα και διοικείται από το Δημοτικό Συμβούλιο της Τζάφνα. Η βιβλιοθήκη χτίστηκε το 1933 και κάηκε το 1981. Στις αρχές της δεκαετίας του 1980, ήταν μια από τις μεγαλύτερες βιβλιοθήκες στην Ασία, και περιείχε πάνω από 97.000 βιβλία και χειρόγραφα. Το 2001, ολοκληρώθηκε η αποκατάσταση της βιβλιοθήκης, με την κατασκευή ενός νέου κτιρίου και την προσθήκη νέων βιβλίων, αν και τα παλιά βιβλία και τα χειρόγραφα δεν αντικαταστάθηκαν. Είναι η δεύτερη κύρια δημόσια βιβλιοθήκη της Σρι Λάνκα που τη συναγωνίζεται μόνο η Βιβλιοθήκη στο Κολόμπο.

Οι κλασικές γραμμές του κτηρίου και οι όμορφες αναλογίες του το κάνουν να ξεχωρίζει αρχιτεκτονικά. Περιβάλλεται από καταπράσινους κήπους και έχει εκσυγχρονιστεί με νέες εγκαταστάσεις, όπως δωρεάν Wi-Fi από το 2016.
Αυτόνομη ζώνη του Κάπιτολ Χιλ

Η Αυτόνομη ζώνη του Κάπιτολ Χιλ (CHAZ ή the Zone), επίσης γνωστή ως Free Capitol Hill, είχε αυτοανακηρυχθεί ως αυτόνομη ζώνη στη συνοικία Capitol Hill του Σιάτλ της Ουάσιγκτον. Η Ζώνη, που κάλυπτε περίπου έξι οικοδομικά τετράγωνα, ιδρύθηκε στις 8 Ιουνίου του 2020, κατά τη διάρκεια διαμαρτυριών για τη δολοφονία του Τζορτζ Φλόιντ, μετά την εγκατάλειψη του κτιρίου του Ανατολικού Περιοχή του Κάπιτολ Χιλ από την Αστυνομική Υπηρεσία του Σιάτλ (SPD).

Η τοπική διακυβέρνηση στη ζώνη ήταν αποκεντρωμένη, με στόχο τη δημιουργία μιας γειτονιάς χωρίς αστυνομία. Οι απαιτήσεις περιλάμβαναν τον έλεγχο των ενοικίων, την αντιστροφή της εξευγενισμού, την κατάργηση ή την αφαίρεση της αστυνομίας, τη χρηματοδότηση της υγείας της κοινότητας και την κατάργηση κατηγοριών εναντίον όσων συνελήφθησαν για συμμετοχή στις διαδηλώσεις.

Οι αντιδράσεις στη Ζώνη ποικίλλουν μεταξύ του πολιτικού φάσματος. Ο Πρόεδρος Ντόναλντ Τραμπ αναφέρθηκε στους κατοίκους ως «άσχημους Αναρχικούς» και κάλεσε τον κυβερνήτη της Ουάσινγκτον και τον δήμαρχο του Σιάτλ να «ανακτήσει» τη Ζώνη ενώ η Δήμαρχος Τζένυ Ντούρκαν στις 11 Ιουνίου χαρακτήρισε τη Ζώνη ως «τέσσερα τετράγωνα του Σιάτλ που μοιάζουν περισσότερο με μια ατμόσφαιρα πάρτι της γειτονιάς. Δεν είναι μια ένοπλη κατάληψη. Δεν είναι στρατιωτική χούντα. Θα διασφαλίσουμε ότι θα το επαναφέρουμε(στην τάξη)αλλά έχουμε πάρτι και τα λοιπά σε αυτό το μέρος του Σιάτλ όλη την ώρα ... δεν υπάρχει καμία απειλή τώρα για το κοινό".

Στις 12 Ιουνίου, οι διαδηλωτές του Black Lives Matter διαπραγματεύονταν με τοπικούς αξιωματούχους για να φύγουν από τη Ζώνη. Η επικεφαλής του SPD Κάρμεν Μπεστ είπε ότι οι αξιωματούχοι εργάζονταν για να επιστρέψουν αστυνομικούς στο τμήμα της Ανατολικής Περιφέρειας. Τόνισε ότι «υπάρχει ανάγκη να έχουν υπαλλήλους να ανταποκρίνονται σε κλήσεις εν ευθέτω χρόνω. Και με την κατοχή που έχει λαμβάνει χώρα, δεν είμαστε σε θέση να το πράξουμε έγκαιρα.»

* Livestream courtesy of SeattleProtest2020
Φρανσίσκο Φερέρ

Ο Φρανσίσκο Φερέρ υ Γκουάρδια (1859–1909) ήταν ένας ριζοσπαστικός ελεύθερος στοχαστής, αναρχικός και εκπαιδευτικός πίσω από ένα δίκτυο κοσμικών, αυτο-οργανωμένων, ελευθεριακών σχολείων μέσα και γύρω από τη Βαρκελώνη. Η εκτέλεσή του, μετά από μια εξέγερση στη Βαρκελώνη, οδήγησε τον Φερέρ σε μαρτύριο και μεγάλωσε ένα διεθνές κίνημα ριζοσπαστών και ελευθεριακών, οι οποίοι ίδρυσαν σχολεία στο μοντέλο του και προώθησε την προσέγγιση του στην εκπαίδευσή.

Ο Φερέρ μεγάλωσε σε ένα αγρόκτημα κοντά στη Βαρκελώνη, όπου ανέπτυξε δημοκρατικές και αντι-κληρικές πεποιθήσεις. Ως διευθυντής αμαξοστοιχίας, έστειλε μηνύματα για τον ηγέτη της δημοκρατίας Μάνουελ Ρουίς Σορίγια, που εξορίστηκε στη Γαλλία. Μετά από μια αποτυχημένη δημοκρατική εξέγερση το 1885, ο Φερέρ μετακόμισε επίσης στο Παρίσι με την οικογένειά του, όπου έμειναν για 16 χρόνια. Ο Φερέρ άρχισε να μελετά τον αναρχισμό και την εκπαίδευση. Στα τέλη του αιώνα, ο Φερέρ είχε αποφασίσει να ανοίξει ένα σχολείο ελευθερίας με το μοντέλο του ορφανοτροφείου του Πολ Ρόμπιν στο Πρεβώ. Μια μεγάλη κληρονομιά από έναν παρισινό δάσκαλο παρείχε τα μέσα για να το κάνει.
Οικία Ωτβίλ

Η Οικία Ωτβίλ (Αγγλικά: Hauteville House), επίσης και «Μουσείο Βίκτωρος Ουγκώ», είναι το σπίτι στο οποίο έζησε ο Βίκτωρ Ουγκώ κατά τη διάρκεια της εξορίας του από τη Γαλλία. Βρίσκεται στο Σεντ Πίτερ Πορτ, στην οδό Ωτβίλ 38, στο αγγλικό νησί Γκέρνσεϊ, ένα νησάκι της Μάγχης κοντά στις ακτές της Νορμανδίας.

Σε αυτό το σπίτι ο συγγραφέας έγραψε πολλά από τα αριστουργήματά του, όπως: "Οι Άθλιοι" (1862), "Οι Εργάτες της Θάλασσας" (1866), "Ο Άνθρωπος που γελά" (1869), την ποιητική συλλογή "Ο Θρύλος των Αιώνων" (1859), "Το Θέατρο στην ελευθερία."

Το 1927, οι απόγονοι του συγγραφέα δώρισαν το σπίτι στην πόλη του Παρισιού. Σήμερα στεγάζει το επίτιμο Προξενείο της Γαλλικής πρεσβείας του Λονδίνου και το μουσείο Βίκτωρος Ουγκώ. Το σπίτι και ο κήπος είναι ανοιχτά στο κοινό.
Ντουρουσεχβάρ Χανίμσουλταν

Η Ντουρουσεχβάρ Χανίμσουλταν (Οθ. Τούρκικα:دررشیشو است بانو سلطان) (Τούρκικα: "Dürrüşehvar Hanımsultan", 1767 - 1826) ήταν θετή κόρη του σουλτάνου Αμπντούλ Χαμίτ Α΄ της Οθωμανικής Αυτοκρατορίας.
Ούγκο Λόπες-Γκατέλ Ραμίρες

Ο Ούγκο Λόπες-Γκατέλ Ραμίρες (ισπανικά: Hugo López-Gatell Ramírez, γεν. Πόλη του Μεξικού, 22 Φεβρουαρίου 1969) είναι μεξικανός επιδημιολόγος, ερευνητής, καθηγητής και δημόσιος αξιωματούχος. Από την 1η Δεκεμβρίου 2018, είναι επικεφαλής της Υπεύθυνης Γραμματείας Πρόληψης και Προώθησης της Υγείας, στο Υπουργείο Υγείας του Μεξικού.

Ο Λόπες-Γκατέλ σπούδασε στο Κολέγιο Μαδρίδ. Αργότερα εισήλθε στο Εθνικό Αυτόνομο Πανεπιστήμιο του Μεξικού, όπου αποφοίτησε ως γιατρός το 1994. Έχει ειδικότητα στην εσωτερική ιατρική, μεταπτυχιακό στις ιατρικές, οδοντιατρικές και ιατρικές επιστήμες. Κατά τη μεταδιδακτορική του υποτροφία, πραγματοποίησε μια προοπτική μελέτη της επίδρασης της φυματίωσης στην επιβίωση ανδρών που έχουν μολυνθεί από τον ιό HIV, η οποία δημοσιεύθηκε ως άρθρο το 2008. Από την 1η Δεκεμβρίου 2018, και επί του παρόντος, κατέχει τη θέση του επικεφαλής της Υπεύθυνης Γραμματείας Πρόληψης και Προώθησης της Υγείας του Υπουργείου Υγείας.
Κυπριοαμερικανοί

Οι Κυπριοαμερικανοί είναι οι Αμερικανοί πολίτες που έχουν πλήρη ή μερική Κυπριακή καταγωγή. Οι Κυπριοαμερικανοί, ανάλογα με την εθνοτική καταγωγή τους, ομιλούν (μαζί με τα αγγλικά) επίσης ελληνικά, τουρκικά, αραβικά ή αρμενικά. Η πλειοψηφία των Κυπριοαμερικανών είναι Χριστιανοί Ορθόδοξοι (οι οποίοι ανήκουν είτε στην Ορθόδοξη Εκκλησία της Κύπρου ή στην Εκκλησία των Μαρωνιτών) ή Σουνίτες Μουσουλμάνοι.

Οι πρώτοι Κύπριοι μετανάστες στην Αμερική κατάγονταν κυρίως από αγροτικές περιοχές. Οι Κυπριοαμερικανοί εγκαταστάθηκαν σε μεγάλα αστικά κέντρα, με τη μεγαλύτερη κυπριοαμερικανική κοινότητα να ζει στην Νέα Υόρκη. Στην πολιτεία της Νέας Υόρκης ζουν περίπου 2.587 Κυπριοαμερικανοί σύμφωνα με τα επίσημα στοιχεία. Σημαντικές Κυπριοαμερικανικές κοινότητες ζουν στο Νιου Τζέρσεϊ και τη Φλόριντα.
Φερχάτ Αμπάς

Ο Φερχάτ Αμπάς (, "Farḥāt ʿAbbās", 24 Αυγούστου 1899 – 24 Δεκεμβρίου 1985) ήταν Αλγερινός πολιτικός ο οποίος ενήργησε προσωρινά ως πρόεδρος της χώρας πριν την ανεξαρτησία της, από το 1958 έως το 1961, καθώς και ως πρώτος Πρόεδρος της Εθνοσυνέλευσης και πρώτος προσωρινός Πρόεδρος μετά την ανεξαρτησία. Οι πολιτικές του απόψεις μεταβλήθηκαν από τη φιλογαλλική συνεργασία σε εκείνες ενός επαναστατικού εθνικιστή, σε περίοδο περίπου είκοσι ετών.
Αυστραλοί

Οι Αυστραλοί είναι τα άτομα που σχετίζονται με την Αυστραλία. Συνήθως έχουν την αυστραλιανή ιθαγένεια. Η Αυστραλία είναι μια πολυπολιτισμική κοινωνία και έχει τον όγδοο μεγαλύτερο πληθυσμό μεταναστών του κόσμου, με τους μετανάστες να αποτελούν το 30% του πληθυσμού της χώρας το 2019.
Γιώργος Σιότροπος

Ο Γιώργος Σιότροπος (γενν: 1938) είναι Έλληνας πολιτικός, συγγραφέας, καθηγητής και αθλητικός παράγοντας. Διετέλεσε δήμαρχος Νέας Σμύρνης (1993 - 1998) και πρόεδρος του Πανιωνίου.
Άγιος Τιμόθεος επίσκοπος Προύσης

Ο Άγιος Τιμόθεος επίσκοπος Προύσης έζησε τον 4ο μ.Χ. αιώνα στην Προύσα της Βιθυνίας, στη Μικρά Ασία. Μαρτύρησε στα χρόνια του αυτοκράτορα Ιουλιανού του Παραβάτη (360 - 363 μ.Χ.). Η μνήμη του τιμάται στις 10 Ιουνίου.
Xbox Series X

Το Xbox Series X είναι η κονσόλα που θα διαδεχθεί την γενιά xbox one με τα μοντέλα xbox one, xbox one s και xbox one x και θα ανταγωνιστεί την επερχόμενη κονσόλα playstation5 (εν συντομία ps5) που θα λανσαριστεί στα τέλη του 2020.

H κονσόλα θα έχει τα ακόλουθα χαρακτηριστικά: Custom AMD Zen 2 CPU, 1TB NVMe SSD, 16GB GDDR6 μνήμη, 12 teraflop RDNA 2 GPU και θα υποστηρίζει 4k 60 fps 8k 120 fps ray tracing, καθώς θα είναι και η πιο δυνατή κονσόλα της microsoft.
Γιόζεφ Μάζοπουστ

Ο Γιόζεφ Μάζοπουστ (τσεχικά : "Josef Masopust" , 9 Φεβρουαρίου 1931 – 29 Ιουνίου 2015) ήταν Τσεχοσλοβάκος ποδοσφαιριστής και προπονητής. Ήταν βασικός παίκτης της Τσεχοσλοβακίας, βοηθώντας την να φτάσει στον τελικό του Παγκοσμίου Κυπέλλου το 1962. Ένας από τους σημαντικότερους μέσους όλων των εποχών ψηφίστηκε 41ος καλύτερος ποδοσφαιριστής του 20ού αιώνα στις εκλογές της IFFHS.
Μασεό Αμπακέν

«Ο Κατακλυσμός και η επιβίβαση στην Κιβωτό», έργο του Μ. Αμπακέν (1550), Εθνικό Μουσείο Αναγεννήσεως ([[Κάστρο του Εκουάν]])
Ο Μασεό Αμπακέν ("Masseot Abaquesne", περ. 1500 - 1564) ήταν Γάλλος κεραμίστας που κατασκεύαζε φαγιάνς στην πόλη Ρουέν μεταξύ των ετών 1535 και 1557. Το 1542 φιλοτέχνησε το αξιοσημείωτο πλακόστρωτο τοίχων, με σμαλτωμένες πλάκες πορσελάνης, στο Κάστρο του Εκουάν, περίπου 20 χιλιόμετρα βόρεια του κέντρου του Παρισιού. Για μεγάλο χρονικό διάστημα επικρατούσε η άποψη ότι οι πλάκες αυτές είχαν δημιουργηθεί από τον Μπερνάρ Παλισύ ή ακόμα και από τον Ιταλό Λούκα ντελλα Ρόμπια. Ο Αμπακέν κατασκεύασε επίσης μεγάλο πλήθος από δοχεία φαρμακείου.
Σαράι

μικρογραφία|Σαράι
³
Το σαράι είναι πολυτελές κτήριο ή παλάτι που έχει χτιστεί για κάποιον πασά, βεζίρη, σουλτάνο, στρατιωτικό ή μπέη. Εξωτερικά είναι όμορφο οικοδόμημα σαν ένα μεγάλο νεοκλασικό. Το Σαράι είναι ένα ιστορικό νεοκλασικό κτήριο που βρίσκεται στη κωμόπολη Ρέσεν ή Ρέσνα στην νοτιοδυτική Bόρεια Μακεδονία που χτίστηκε από τον Αχμέτ Νιγιαζί Μπέη. Η λέξη σαράι προέρχεται από την τουρκική λέξη saray που σημαίνει μεγάλο κάστρο, παλάτι. Πολλά σαράγια χρονολογούνται από το 1600. Πολλοί Οθωμανοί πασάδες είχαν χτίσει πολλά λαμπερά σαράγια, όπως ο Αλή πασάς των Ιωαννίνων. Στα Ιωάννινα υπάρχει ένα μεγάλο σαράι που κατοικούσε κάποτε ο Αλή πασάς. Ως όρος έχει συνώνυμα τα σαράγι, σεράγι ή σεράι.
Γάτα Σφιγξ

εναλλ.=|μικρογραφία|300x300εσ|Γάτα Σφιγξ
Η γάτα Σφιγξ είναι μια φυλή γάτας γνωστή για την έλλειψη γούνας. Η τριχόπτωση στις γάτες είναι μια φυσική γενετική μετάλλαξη. Ωστόσο, η γάτα Σφιγξ, ως φυλή, αναπτύχθηκε μέσω επιλεκτικής αναπαραγωγής, ξεκινώντας από τη δεκαετία του 1960. Το δέρμα πρέπει να έχει την υφή του δέρματος σαμουά, καθώς έχει λεπτές τρίχες, ή η γάτα μπορεί να είναι εντελώς άτριχη. Τα μουστάκια μπορεί να είναι παρόντα, είτε ολόκληρα είτε σπασμένα, ή μπορεί να απουσιάζουν εντελώς. Οι γάτες έχουν στενό, μακρύ κεφάλι και πόδια με πλέγματα. Το δέρμα τους είναι το χρώμα που θα ήταν η γούνα τους και όλες οι συνηθισμένες ενδείξεις γάτας (στερεό, σημείο, βαν, τιγρέ, χελώνας κ.λπ.) μπορεί να βρεθούν στο δέρμα της γάτας Σφιγξ. Επειδή δεν έχουν γούνα, χάνουν περισσότερη θερμότητα στο σώμα από τις γάτες με επικάλυψη. Αυτό τους κάνει ζεστούς στην αφή και επιρρεπείς στην εύρεση ζεστών χώρων.
Φρανσίσκου Γκόμες ντε Αμορίμ

Ο Φρανσίσκου Γκόμες ντε Αμορίμ (πορτογ. "Francisco Gomes de Amorim", 13 Αυγούστου 1827 – 4 Νοεμβρίου 1891) ήταν Πορτογάλος ποιητής, θεατρικός συγγραφέας και πεζογράφος, φίλος του Αλμέιντε Γκαρέτ.
Ναλανιντίλ Χανιμεφέντι

Η Ναλανιντίλ Χανιμεφέντι (Οθ. Τούρκικα:نالان دل خانم) (Τούρκικα: "Nalandil Hanımefendi", 1829 - 1865) ήταν η δέκατη τέταρτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Ζεϊνιφελέκ Χανιμεφέντι

Η Ζεϊνιφελέκ Χανιμεφέντι (Οθ. Τούρκικα:زین فلک خانم) (Τούρκικα: "Zeynifelek Hanımefendi", 1824 - 1842) ήταν η πέμπτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Έμπαινες?

Το Έμπαινες? είναι μια διαφήμιση της αλυσίδας ταχυφαγείων Goody's Burger House που κυκλοφόρησε τον Φεβρουάριο του 2018. Το ομώνυμο σύνθημα της διαφήμισης χρησιμοποιείται συνήθως ως σεξουαλικό υπονοούμενο, εξού και η χρήση της συντομογραφίας «εμπ1» στην καμπάνια. Παρ'όλα αυτά, παρατηρήθηκε για την χρήση ιδεών που αφορούν την κοινότητα ΛΟΑΤ, την σεξουαλική εμμονή, τον εκφοβισμό, τον σεβασμό προς τα άτομα με αναπηρία, την ανθρώπινη σεξουαλικότητα και στερεότυπα των φύλων. Όπως ειπώθηκε από τα πρακτορεία που φέρουν ευθύνη για την διαφήμιση, η πρόθεσή της είναι να δοθεί μια διαφορετική σημασία στον όρο «Έμπαινες?», ωθώντας το κοινό να ασχοληθεί με τα εν λόγω ζητήματα της καθημερινότητας, και προβάλλοντας επίσης το Goody's ως ένα ευπρόσδεκτο και φιλικό μέρος για κατανάλωση. Η διαφήμιση εξέλαβε πολιτικές αντιδράσεις.

Την κινηματογραφία της διαφήμισης ανέλαβε ο βραβευμένος Θύμιος Μπακατάκης ("Ο θάνατος του ιερού ελαφιού"), ενώ η ίδια δημιουργήθηκε σε αναλογία πλευρών 4:3, σε αντίθεση με άλλες τηλεοπτικές διαφημίσεις αυτήν την περίοδο. Έχοντας τελειώσει η παραγωγή της το 2017, νίκησε ένα βραβείο Ermis Silver για Πρωτότυπη Μουσική χωρίς Vocals, και βγήκε υποψήφια για άλλο ένα βραβείο Ermis για Παραγωγή Διαφημιστικού Τροφίμων.